Document ID: /roh_data/filtered/fineweb-2-filterrobots_roh.jsonl.gz/69004

Dr. Hans Peter Märchy
President
Suenter sia scolaziun a l’Universitad da Turitg è dr. Hans Peter Märchy stà occupà insaquants onns en l’informatica tar la Banca naziunala svizra ed è vegnì elegì il 1989 sco persuna d’instrucziun per matematica ed informatica a la Scola chantunala grischuna (SCG). Dal 1994 fin la fin dal 2005 ha el manà la SCG sco rectur. Durant ses temp da rectorat è tranter auter vegnida introducida la maturitad professiunala, il gimnasi è vegnì refurmà e las scolas autas da la Svizra èn vegnidas adattadas al sistem da Bologna. El ha manà il project per l’introducziun dal reglament davart la renconuschientscha da la maturitad (RRM) e spezialmain l’integraziun dal seminari inferiur en la scolaziun gimnasiala. Parallelamain a quest process è succedì il transferiment dal seminari superiur en la Scola auta da pedagogia. Dal 2006 al 2020 ha el manà l’Uffizi per la furmaziun media-superiura (UFMS). En quest temp ha l’UFMS manà l’introducziun da la lescha davart las scolas autas e la perscrutaziun e l’elavuraziun da la strategia chantunala per las scolas autas e per la perscrutaziun. Dr. Hans Peter Märchy è stà durant plirs onns commember da differents cussegls da scola. Dapi la stad 2022 è el president dal cussegl da la scola auta da la SAP dal Grischun.